9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 29 της 26 Ιαν./4 Φεβρ. 1989 (ΦΕΚ Α΄ 8) Εργαστήρια Φυσικοθεραπείας. ΄Εχοντες υπόψη: 1.Τις διατάξεις του άρθρ. 13 παρ. 2 του Ν.Δ. 775/1970 «περί οργανώσεως και λειτουργίας Ανωτέρας Σχολής Φυσικοθεραπευτών» (ΦΕΚ 290/70 τ.Α΄). 2.Την υπ’ αριθ. 2/35η απόφαση της Ολομελείας 4.4.86 του Κεντρικού Συμβουλίου Υγείας. 3.Την υπ’ αριθ. 757/1986 γνωμοδότηση του Συμβουλίου της Επικρατείας, με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: (Αντί για τη σελ. 627(δ) Σελ. 627(ε) Τεύχος 1237-Σελ. 31 775 Μαλάκτες 34.Ζ.ι.7-9 ΄Αρθρ.1.-Ως εργαστήριο φυσικοθεραπείας, νοείται η επαγγελματική στέγη των φυσικοθεραπευτών, μέσα στην οποία εφαρμόζονται οι φυσικοθεραπευτικές μέθοδοι και πράξεις που αναφέρονται στο υπ’ αριθ. 411/72 Β.Δ/γμα, όπως επίσης, κάθε φυσικοθεραπευτική πράξη που ήθελε κατά νόμο ανατεθεί σε φυσικοθεραπευτές και εφόσον τηρηθούν οι προϋποθέσεις και η διαδικασία του πιο πάνω δ/τος. ΄Αρθρ.2.-΄Αδεια ίδρυσης και λειτουργίας εργαστηρίου φυσικοθεραπείας, χορηγείται σε πτυχιούχους φυσικοθεραπευτές, που έχουν άδεια ασκήσεως επαγγέλματος από την κατά τόπο αρμόδια Νομαρχία (Διεύθυνση ή Τμήμα Υγιεινής). Για τη χορήγηση άδειας ιδρύσεως και λειτουργίας εργαστηρίου φυσικοθεραπείας, απαιτούνται οι παρακάτω προϋποθέσεις: Α΄.Χώροι: Ο συνολικός χώρος εργαστηρίου φυσικοθεραπείας, πρέπει να είναι τουλάχιστον 70 τ.μ. και να περιλαμβάνει: α)Δωμάτιο αναμονής ασθενών, β)τουαλέτα με νιπτήρα, γ)χώροι θεραπείας ασθενών. Οι χώροι θεραπείας ασθενών, πρέπει να είναι κατάλληλα διαρρυθμισμένοι ώστε να περιλαμβάνουν ξεχωριστούς χώρους ηλεκτροθεραπείας, μηχανοθεραπείας και υδροθεραπείας. β)Σε περίπτωση συστέγασης Φυσικοθεραπευτών ο συνολικός χώρος του εργαστηρίου επαυξάνεται κατά 30% του αρχικά προβλεπομένου για κάθε συστεγαζόμενο φυσικοθεραπευτή. Β΄.Εξοπλισμός. Στον εξοπλισμό του εργαστηρίου Φυσικοθεραπείας περιλαμβάνονται υποχρεωτικά: α)Τράπεζες θεραπείας 2. β)Πολύζυγο ένα. γ)Τροχός ώμου ένας. δ)Ποδήλατο στατικό ένα. ε)Ηλεκτροκίνητη έλξη, αυχενική και οσφυϊκή μοίρα, σπονδυλικής στήλης μία. στ)Συσκευή ηλεκτροθεραπείας γαλβανικών, φαραδικών και διαδυναμικών ρευμάτων μία. ζ)Συσκευή υπεριωδών και υπερύθρων ακτίνων, μία. η)Συσκευή διαθερμίας, μία. θ)Συσκευή υπερήχων, μία. ι)Δινόλατρο ένα. ια)Παραφινόλουτρο ένα. ιβ)Συσκευή ηλεκτρομαλάξεων μία. ιγ)Μηχάνημα πρηνισμιού, υπτιασμού άκρας χειρός και περιστροφής καρπού ένα. ιδ)Θερμά, ψυχρά επιθέματα. Σελ. 628(ε) Τεύχος 1237-Σελ. 32 Δικαιολογητικά ΄Αρθρ.3.-Για τη χορήγηση της άδειας λειτουργίας εργαστηρίου Φυσικοθεραπείας, απαιτούνται τα παρακάτω δικαιολογητικά που υποβάλλονται στην αρμόδια Νομαρχία (Διεύθυνση ή Τμήμα Υγιεινής). α)Αίτηση χαρτοσημασμένη με χαρτόσημο. β)Πτυχίο φυσικοθεραπείας για τους έχοντας αποφοιτήσει από Σχολή της αλλοδαπής ή ισοτιμία πτυχίου. γ)΄Αδεια ασκήσεως επαγγέλματος του Φυσικοθεραπευτή. δ)Πιστοποιητικό εγγραφής στον οικείο Σύλλογο. ε)Πιστοποιητικό Ποινικού Μητρώου. στ)Πιστοποιητικό γεννήσεως Δήμου ή Κοινότητας ή ταυτότητα. ζ)Σχεδιάγραμμα του εργαστηρίου από πολ/κό μηχανικό ή υπομ/κό ή εν ελλείψει τούτων από εμπειροτέχνη κεκυρωμένο από τη Δ/νση Τεχνικών Υπηρεσιών του Νομού στο οποίο θα σημειώνονται όλοι οι παραπάνω αναφερόμενοι χώροι. η)Δήλωση του Ν.Δ. 105/69 του αιτούντος, στην οποία θα δηλώνεται ότι το εργαστήριο έχει τον εξοπλισμό που ορίζει το άρθρ. 2 παρ. Β του παρόντος και θα αναγράψει αναλυτικώς τα παραπάνω όργανα και μηχανήματα. θ)Γραμμάτιο δραχμ. 2.000 Δημοσίου Ταμείου. Με την Υ7/6697/13-20 Ιαν. 1994 (ΦΕΚ Β΄ 28), ανωτ. σελ. 524,303, απ. Υπ. Οικονομ., Υγ. Πρόν. και Κοιν. Ασφαλ., αναπροσαρμόστηκε το παράβολο για την άδεια λειτουργίας Φυσικοθεραπευτηρίου σε 20.000 δραχμ. ι)Βεβαίωση από την αρμόδια πολεοδομία για την καταλληλότητα του κτιρίου για ίδρυση εργαστηρίου, για ασφαλή προσπέλαση και διαφυγή σε περίπτωση κινδύνου (σεισμός, πυρκαγιά) για ηλεκτρολογικές και μηχανολογικές εγκαταστάσεις. 776 34.Ζ.ι.9 Μαλάκτες Απαγορευτικές διατάξεις Άρθρ.4.-1.Στα Εργαστήρια Φυσικοθεραπείας απαγορεύεται κάθε άλλη χρήση εκτός αυτής για την οποία χορηγήθηκε η άδεια λειτουργίας τους. 2.Απαγορεύεται το Εργαστήριο Φυσικοθεραπείας να λειτουργεί με επωνυμία κοινή με άλλες επιχειρήσεις που ασχολούνται με εργασίες ξένες προς τη φυσικοθεραπεία, ακόμη και αν είναι υγειονομικού χαρακτήρα. 3.Μία μόνο άδεια εργαστηρίου φυσικοθεραπείας χορηγείται για κάθε φυσικό πρόσωπο. 4.Απαγορεύεται η μεταβίβαση του εργαστηρίου Φυσικοθεραπείας σε άλλο πρόσωπο αν δεν ακολουθηθεί η διαδικασία που προβλέπει το άρθρ. 3 (δικαιολογητικά). 5)Απαγορεύεται η σύσταση εταιρικού σχήματος πλην αυτού που συστήνεται μεταξύ φυσικοθεραπευτών. Μεταβατικές διατάξεις Άρθρ.5.-1.Οι διατηρούντες κατά τη δημοσίευση του παρόντος Εργαστήρια Φυσικοθεραπείας υποχρεούνται μέσα σε αποκλειστική προθεσμία 2 χρόνια από τη δημοσίευση αυτού του Π.Δ./τος να συμμορφωθούν και να εναρμονισθούν με τα οριζόμενα στο δ/γμα αυτό. Με το άρθρο μόνο του Π.Δ. 136/1-6 Μαρτ. 1989 (ΦΕΚ Α΄ 65) ορίστηκε ότι: Η προθεσμία των 2 ετών που τάσσεται στους Φυσικοθεραπευτές που διατηρούσαν Εργαστήρια Φυσικοθεραπείας κατά τη δημοσίευση του εν λόγω Δ/τος, προκειμένου να συμμορφωθούν και να εναρμονισθούν με τα οριζόμενα στο Δ/γμα αυτό, παρατείνεται για ένα ακόμη χρόνο. 2.Η μη συμμόρφωση προς τα οριζόμενα από την προηγούμενη παράγραφο συνεπάγεται διακοπή της λειτουργίας του Εργαστηρίου Φυσικοθεραπείας μέχρι εναρμονήσεώς του με τα παραπάνω. 3.Επιτρέπεται στο Εργαστήριο Φυσικοθεραπείας η ανάρτηση πινακίδας με την ένδειξη «Εργαστήριο Φυσικοθεραπείας ή Φυσικοθεραπεία» με το όνομά του ή των Φυσικοθεραπευτών. Άρθρ.6.-Κάθε γενική ή ειδική διάταξη που αντίκειται στο παρόν δ/γμα καταργείται. Άρθρ.7.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Για την χορήγηση ετήσιας άδειας και ειδικού επιδόματος στους φυσικοθεραπευτές πλήρους απασχόλησης, που εργάζονται σε μονάδες εντατικής θεραπείας και χειρουργεία των νοσηλευτικών ιδρυμάτων βλ. άρθρ. 105 Νόμ. 2071/4-15 Ιουλ. 1992 (ΦΕΚ Α΄ 123) ανωτ. τόμ. 34, σελ. 96,653. Με την Α4/4112/24 Ιουλ.-5 Αυγ. 1992 (ΦΕΚ Β΄ 502) απ. Υπ. Εθν. Οικον., Υγ. Πρόν. και Κοιν. Ασφαλ., Τόμ. 34Α, σελ. 640,28, ορίστηκαν οι προϋποθέσεις για την αναγνώριση επαγγελματικών τίτλων για την άσκηση του επαγγέλματος του Φυσικοθεραπευτού - Εργοθεραπευτού στην Ελλάδα. Με την Υ7/6697/13-20 Ιαν. 1994 (ΦΕΚ Β΄ 28), ανωτ. σελ. 524,303 απ. Υπ. Οικονομ., Υγ. Πρόν. και Κοιν. Ασφαλ., αναπροσαρμόστηκε το παράβολο που αναφέρεται στην Α4β/251/ 23.1.1990 απ. Υπ. Οικονομ., και Υγ. Πρόν. και Κοιν. Ασφαλ., και Υγ. Πρόν. και Κοιν. Ασφαλ., για τη χορήγηση άδειας άσκησης επαγγέλματος Εργοθεραπευτού, σε 2.600 δραχμ. Για την χορηγούμενη στους Φυσικοθεραπευτές ειδική πρόθετη άδεια και ειδικό επίδομα του άρθρ. 105 Νόμ. 2071/1992, βλέπε τις Υ4α/3024/ 93/12-27 Σεπτ. 1994 (ΦΕΚ Β΄ 726) και 2003075/204/0022/20-20 Ιαν. 1995 (ΦΕΚ Β΄ 33) απ. Υπ. Πρ. Κυβ., Οικον. και Υγ. Πρόν. και Κοιν. Ασφαλ., κατωτ. σελ. 640,703. (Αντί για τη σελ. 628,01) Σελ. 628,01(α) Τεύχος 1237-Σελ. 33 777 Μαλάκτες 34.Ζ.ι.9 778 